hotchpotch/miracl-hf-unified huggingface dataset:
อัศวิน วิภูศิริ
นายอัศวิน วิภูศิริ (เกิด: 18 พฤศจิกายน พ.ศ. 2494 ที่จังหวัดพิจิตร) รองหัวหน้าตามภารกิจ พรรคประชาธิปัตย์ อดีตสมาชิกสภาผู้แทนราษฎรแบบบัญชีรายชื่อ ลำดับที่ 33 พรรคประชาธิปัตย์ อดีตเลขาธิการพรรคมหาชน ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคชาติไทย อดีตเป็นรองหัวหน้าพรรคประชาธิปัตย์ ดูแลพื้นที่ภาคเหนือ
นายอัศวิน วิภูศิริ เกิดเมื่อวันที่ 18 พฤศจิกายน พ.ศ. 2494 เป็นบุตรของนายศักดิ์ และนางลำดวล วิภูศิริ มีพี่น้อง 5 คน สำเร็จการศึกษระดับประถมศึกษาจากโรงเรียนบ้านสากเหล็ก มัธยมศึกษาจากโรงเรียนพิจิตรพิทยาคม ปริญญาตรีศิลปศาสตรบัณฑิต มหาวิทยาลัยรามคำแหง และปริญญาโทสถาบันบัณฑิตพัฒนบริหารศาสตร์ สมรสและหย่า มีบุตร 3 คน หนึ่งในนั้นคือนายชาญวิทย์ วิภูศิริ อดีตผู้สมัคร ส.ส.กรุงเทพมหานคร พรรคประชาธิปัตย์
นายอัศวินเป็นคนสนิทของพลตรีสนั่น ขจรประศาสน์ ปี พ.ศ. 2550 ลงสมัครรับเลือกตั้งแบบสัดส่วน กลุ่มที่ 2 ลำดับที่ 1 พรรคชาติไทย และได้รับเลือก ต่อมา พ.ศ. 2554 ย้ายมาลงสมัครสมาชิกสภาผู้แทนราษฎรแบบบัญชีรายชื่อ ลำดับที่ 33 พรรคประชาธิปัตย์ จากการทาบทามจากนายไพฑูรย์ แก้วทอง พร้อมกันนี้ยังได้ส่งนายชาญวิทย์ วิภูศิริ บุตรชาย ลงสมัครสมาชิกสภาผู้แทนราษฎรกรุงเทพมหานคร เขต 17 ด้วย แต่ไม่ได้รับเลือกตั้ง โดยพ่ายในนายวิชาญ มีนชัยนันท์ จากพรรคเพื่อไทย ไป 3,000 คะแนน
นายอัศวิน วิภูศิริ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบลัดส่วน กลุ่มที่ 2 ลำดับที่ 1 สังกัดพรรคชาติไทย ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ และได้รับเลือกตั้งเป็น ส.ส.อีกสมัย
ธรรมวิชญ์ โพธิพิพิธ
ธรรมวิชญ์ โพธิพิพิธ (ชื่อเดิม พินิจ โพธิพิพิธ) สมาชิกสภาผู้แทนราษฎร ระบบบัญชีรายชื่อ สังกัดพรรคประชาธิปัตย์ อดีตเลขาธิการสมาคมกำนันผู้ใหญ่บ้าน จังหวัดกาญจนบุรี
ธรรมวิชญ์ โพธิพิพิธ เกิดเมื่อวันที่ 17 มีนาคม พ.ศ. 2513 เป็นบุตรของนายประชา โพธิพิพิธ (กำนันเซี้ยะ) สมาชิกสภาผู้แทนราษฎรจังหวัดกาญจนบุรี กับนางทวี โพธิพิพิธ และเป็นน้องชายของ นายอัฏฐพล โพธิพิพิธ
ธรรมวิชญ์ เข้ารับการศึกษาชั้นประถมศึกษา ที่โรงเรียนกรุงเทพคริสเตียนวิทยาลัย และศึกษาต่อชั้นมัธยมศึกษาที่โรงเรียนเทคนิคตลิ่งชันพณิชยการ กรุงเทพมหานคร จากนั้นได้เข้าศึกษาจนสำเร็จการศึกษา ระดับปริญญาตรี จากมหาวิทยาลัยรามคำแหง
ธรรมวิชญ์ หรือ ผู้ใหญ่แหลม เริ่มต้นงานการเมืองท้องถิ่น โดยการเป็นผู้ใหญ่บ้าน หมู่ที่ 14 บ้านตะคร่ำเอน ต่อมาได้รับเลือกตั้งเป็นนายกองค์การบริหารส่วนตำบลตะคร่ำเอน ในปี พ.ศ. 2542 เคยดำรงตำแหน่งเลขาธิการสมาคมกำนันผู้ใหญ่บ้านจังหวัดกาญจนบุรี ในระหว่างปี พ.ศ. 2538-2542 และเคยเป็นกรรมการพนักงานองค์การบริหารส่วนตำบล (ก.อบต.) จังหวัดกาญจนบุรี
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 นายธรรมวิชญ์ ได้ลงสมัครรับเลือกตั้งสมาชิกสภาผู้แทนราษฎร ระบบบัญชีรายชื่อ สังกัดพรรคประชาธิปัตย์ และได้รับเลือกตั้งเป็นสมัยแรก
ในปี พ.ศ. 2561 เขาและนายอัฏฐพล โพธิพิพิธ ได้ย้ายไปสังกัดพรรคพลังประชารัฐ
สุกิจ ก้องธรนินทร์
สุกิจ ก้องธรนินทร์ สมาชิกสภาผู้แทนราษฎร ระบบบัญชีรายชื่อ สังกัดพรรคประชาธิปัตย์
นายสุกิจ ก้องธรนินทร์ เกิดเมื่อวันที่ 15 พฤษภาคม พ.ศ. 2490
ปริญญาตรี : ศิลปศาสตรบัณฑิต (รัฐศาสตร์) ด้านการปกครอง มหาวิทยาลัยรามคำแหง, ปริญญาตรีด้านบริหารจากประเทศสหรัฐอเมริกา
ปริญญาโท : ศิลปศาสตรมหาบัณฑิต (รัฐศาสตร์) มหาวิทยาลัยรามคำแหง
อื่น ๆ : อบรมหลักสูตรการบริหารเศรษฐกิจสาธารณะสำหรับนักบริหารระดับสูงรุ่นที่ 5 ของสถาบันพระปกเกล้า และศึกษาดูงาน ณ สาธารณรัฐอิตาลีและราชอาณาจักรสเปน ดูงานด้านอุตสาหกรรมประเทศญี่ปุ่น, ไต้หวัน, ออสเตรีย, อังกฤษ และสหรัฐอเมริกาฝึกอบรมการปกครองชั้นสูง ร.ร. นายอำเภอวิทยาลัยการปกครอง ดูงานด้าน ปกครองและเศรษฐกิจประเทศเกาหลี, จีน, ญี่ปุ่น, อเมริกา และยุโรป
โครงการมิวโทเปีย
โครงการมิวโทเปีย () เป็นโครงการจัดตั้งห้องสมุดออนไลน์เพื่อเก็บรวบรวมชีทมิวสิกที่เป็นเนื้อหาเสรี โดยอาศัยการทำงานของอาสาสมัคร ทำนองเดียวกับโครงการกูเทนแบร์ก
สมาชิกของโครงการจะนำชีทมิวสิกของผลงานดนตรีเก่าที่หมดลิขสิทธิ์แล้ว มาคัดลอกโน้ตดนตรี และแปลงเป็นดิจิตอลในรูปแบบ GNU LilyPond และเปิดให้ดาวน์โหลดได้ทั้งรูปแบบ PDF, MIDI, โพสต์สคริปต์ และ LilyPond มีลิขสิทธิ์แบบครีเอทีฟคอมมอนส์
ผลงานดนตรีที่เผยแพร่ในปัจจุบัน มีมากกว่า 1,700 ชิ้น ส่วนใหญ่เป็นชีทมิวสิกสำหรับบรรเลงด้วยเปียโน นอกนั้นเป็นผลงานสำหรับการขับร้อง และบรรเลงด้วยเครื่องดนตรีอื่น
เซิร์ฟเวอร์หลักของโครงการตั้งอยู่ที่มหาวิทยาลัยวอเทอร์ลู รัฐออนแทรีโอ ประเทศแคนาดา มีเซิร์ฟเวอร์สำรองอยู่ที่สหรัฐอเมริกา และโปรตุเกส
ฉลอง เรี่ยวแรง
นายฉลอง เรี่ยวแรง (เกิด 18 กุมภาพันธ์ พ.ศ. 2498) สมาชิกสภาผู้แทนราษฎรจังหวัดนนทบุรี เขต 6 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2539 ในสังกัดพรรคประชากรไทย ต่อมาได้ย้ายไปสังกัดพรรคเพื่อไทย และในปัจจุบันได้ย้ายมาสังกัดพรรคพลังประชารัฐ
นายฉลอง เรี่ยวแรง เกิดเมื่อวันที่ 18 กุมภาพันธ์ พ.ศ. 2498 เป็นบุตรของนายศิริ และนางเฉลียว เรี่ยวแรง มีพี่น้อง 7 คน สำเร็จการศึกษาระดับปริญญาตรี สาขา ครุศาสตร์บัณฑิต จากสถาบันราชภัฏสวนดุสิตในระดับปริญญาโท สาขาศิลปศาสตร์ด้านพัฒนาสังคม. จาก นิด้า  สมรสและหย่ากับภรรยาคือนางเจริญ ทองทวี มีบุตร 2 คน คือนางจิรวรรณ เรี่ยวแรง และนางสาวปารมี เรี่ยวแรง
ได้รับเลือกตั้งเป็น ส.ส. ครั้งแรกในปี พ.ศ. 2539 สังกัดพรรคประชากรไทย ต่อมาในปี พ.ศ. 2544 ย้ายมาลงเลือกตั้งกับพรรคชาติพัฒนา แต่ไม่ได้รับการเลือกตั้ง โดยแพ้ให้กับ พ.อ.อภิวันท์ วิริยะชัย จากพรรคไทยรักไทย ในการเลือกตั้งครั้งถัดมาปี พ.ศ. 2548 ย้ายมาสังกัดพรรคไทยรักไทย และได้รับการเลือกตั้งอีกครั้ง
ปี พ.ศ. 2550 ย้ายไปลงสมัครกับพรรคประชาราช และสอบตกอีกครั้ง ปัจจุบันในการเลือกตั้งปี พ.ศ. 2554 ลงสมัครรับเลือกตั้งในสังกัดพรรคเพื่อไทย และได้รับเลือกเป็นสมัยที่ 3
นอกจากนี้ ยังเคยดำรงตำแหน่งทางการเมืองอีกหลายตำแหน่ง เช่น สมาชิกสภาเทศบาลเมืองนนทบุรี, ที่ปรึกษารัฐมนตรีว่าการกระทรวงมหาดไทย(พล.ต.สนั่น ขจรประศาสน์), ที่ปรึกษารัฐมนตรีว่าการกระทรวงแรงงาน (นางอุไรวรรณ เทียนทอง)
นายฉลอง เรี่ยวแรง ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย
สรุปในการเลือกตั้ง 5 ครั้งหลังสุด สอบผ่าน 3 ครั้ง (พ.ศ. 2539 2548 2554) และสอบตก 2 ครั้ง (พ.ศ. 2544 2550)
นายฉลอง ได้รับฉายาว่า "หลอง งูเห่า" จากการที่ปลายปี พ.ศ. 2540 ได้เป็น 1 ใน 13 กลุ่มงูเห่า ที่ไม่ทำตามมติของพรรคประชากรไทย โดยหันไปสนับสนุนนายชวน หลีกภัย หัวหน้าพรรคประชาธิปัตย์เป็นนายกรัฐมนตรี นอกจากนี้แล้วได้รับอีกฉายาหนึ่งว่า "หลอง ซีดี" จากการที่เคยถูกตำรวจบุกค้นบ้านพักส่วนตัวที่จังหวัดนนทบุรี แต่ไม่พบของผิดกฎหมาย
ในเหตุการณ์มหาอุทกภัยในปลายปี พ.ศ. 2554 นายฉลองได้แสดงอาการไม่พอใจเรื่องของบริจาคช่วยเหลือในเขตพื้นที่ของตน ที่คุมโดยกลุ่มแนวร่วมประชาธิปไตยต่อต้านเผด็จการแห่งชาติ (นปช.) ว่าได้รับแจกไม่ทั่วถึงอีกด้วย
ฟันกรามซี่สุดท้าย
ฟันกรามซี่สุดท้าย () ในมนุษย์ หมายถึงฟันกรามซี่ที่สามจำนวนสี่ซี่ ฟันกรามซี่สุดท้ายนี้งอกระหว่างอายุ 17 ถึง 25 ปี ผู้ใหญ่ส่วนมากมีฟันกรามซี่สุดท้ายสี่ซี่ แต่เป็นไปได้ว่าจะมีน้อย (oligodontia) หรือมากกว่านี้ ซึ่งเรียกว่า ฟันเกิน (supernumerary teeth) โดยทั่วไปฟันกรามซี่สุดท้ายกระทบต่อฟันซี่อื่นขณะงอก คือ มักเกิดการคุดหรือ "มาในด้านข้าง" และจะมีการถอนฟันออกหลังเกิดกรณีดังกล่าวขึ้น ราว 35% ของประชากรไม่มีฟันกรามซี่สุดท้ายเลย
การคุดของฟันกรามซี่สุดท้าย (หมายถึง ฟันที่ไม่สามารถขึ้นผ่านขอบเหงือก) สามารถจำแนกได้หลายชนิด
ฟันกรามซี่สุดท้ายที่คุดอาจจำแนกโดยใช้เกณฑ์ว่าฟันนั้นยังอยู่ในขากรรไกรทั้งหมดหรือไม่ หากฟันนั้นยังหุ้มในขากรรไกรสมบูรณ์อยู่ เรียกว่า ฟันคุดโดยต้องกรอกระดูกและฟัน (bony impaction) หากฟันนั้นงอกพ้นขากรรไกร แต่ยังไม่พ้นขอบเหงือก จะเรียกว่า ฟันคุดโดยไม่ต้องกรอกระดูกและฟัน (soft tissue impaction)
ในคนไข้ส่วนน้อย ซีสต์และเนื้องอกเกิดขึ้นรอบฟันกรามซี่สุดท้ายที่คุด ซึ่งต้องผ่าตัดออก ประเมินการเกิดขึ้นของซีสต์รอบฟันคุดนั้นมีหลากหลายตั้งแต่ 0.001% ถึง 11% โดยมีอัตราการเกิดสูงขึ้นในคนไข้สูงวัย โดยเสนอว่าโอกาสที่จะเกิดซีสต์หรือเนื้องอกนั้นเพิ่มขึ้นตามระยะเวลาที่มีฟันคุด มีกรณีฟันคุด 1-2% เท่านั้นที่ส่งผลให้เกิดเนื้อมะเร็ง
ฟันกรามซี่สุดท้ายคุดที่เก่าแก่ที่สุดเท่าที่ทราบเกิดในสตรีชาวยุโรปในสมัยแมกดาลีเนียน (18,000-10,000 ปีก่อนคริสตกาล)
นิทัศน์ ศรีนนท์
นายนิทัศน์ ศรีนนท์ (เกิด 1 เมษายน พ.ศ. 2500) สมาชิกสภาผู้แทนราษฎรนนทบุรี เขต 1 และประธานคณะกรรมาธิการแรงงาน สภาผู้แทนราษฎรไทย ชุดที่ 24 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคไทยรักไทย ปัจจุบันสังกัดพรรคเพื่อไทย
นิทัศน์ ศรีนนท์ เกิดเมื่อวันที่ 1 เมษายน พ.ศ. 2500 เป็นบุตรของนายชูสิทธิ์ และนางตังกวย ศรีนนท์ มีพี่น้อง 7 คน เข้าศึกษาระดับชั้นมัธยมศึกษาที่ โรงเรียนวัดสุทธิวราราม และ สำเร็จการศึกษานิติศาสตรบัณฑิต มหาวิทยาลัยศรีปทุม, เนติบัณฑิตไทย สำนักอบรมศึกษากฎหมายแห่งเนติบัณฑิตยสภา, รัฐประศาสนศาสตรมหาบัณฑิต สาขาการบริหารทั่วไป มหาวิทยาลัยราชภัฎสวนสุนันทา สมรสกับนางขนิษฐา มีบุตร 2 คน
อดีตเป็นสมาชิกสภาเทศบาลนครนนทบุรี ลงเลือกตั้งสมาชิกสภาผู้แทนราษฎรครั้งแรกในปี พ.ศ. 2544 สังกัดพรรคไทยรักไทย และได้รับเลือกต่อกันมาอีก 3 ครั้ง โดยไม่เคยสอบตก
นิทัศน์ ศรีนนท์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
นาโตริ
นาโตริ () เป็นเมืองในจังหวัดมิยางิ ประเทศญี่ปุ่น สถาปนาขึ้นเมื่อวันที่ 1 เมษายน ค.ศ. 1955 มีสถานะเดิมเป็นหมู่บ้าน ต่อมาจึงควบรวมเมืองและหมู่บ้านใกล้เคียงขึ้นเป็นเมืองนาโตริ เมื่อวันที่ 1 ตุลาคม ค.ศ. 1958
ปัจจุบันมีขนาดพื้นที่ทั้งสิ้น 100.07 ตารางกิโลเมตร มีประชากรในปี ค.ศ. 2010 จำนวน 72,757 คน
บริเวณชายฝั่งทิศตะวันออกของเมืองนาโตริเป็นที่ตั้งของท่าอากาศยานเซ็นไดซึ่งได้รับความเสียหายจากคลื่นสึนามิพัดเข้าใส่ในเหตุการณ์แผ่นดินไหวและสึนามิในเซ็นได พ.ศ. 2554 เมื่อวันที่ 11 มีนาคม พ.ศ. 2554
สุทิน นพขำ
นายสุทิน นพขำ (เกิด 19 พฤษภาคม พ.ศ. 2508) สมาชิกสภาผู้แทนราษฎรปทุมธานี เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคเพื่อไทย
สุทิน นพขำ เกิดเมื่อวันที่ 19 พฤษภาคม พ.ศ. 2508 เป็นบุตรของนายหยวก และนางประยูร นพขำ มีพี่น้อง 11 คน สำเร็จการศึกษาปริญญาตรี สาขาการบริหารทรัพยากรมนุษย์ มหาวิทยาลัยราชภัฏวไลยอลงกรณ์ สมรสกับนางสุภาวดี มีบุตร 2 คน
อดีตเป็นสมาชิกองค์การบริหารส่วนจังหวัดปทุมธานี ลาออกเพื่อมาลงสมัครรับเลือกตั้ง ส.ส. เป็นครั้งแรกในปี พ.ศ. 2550 สังกัดพรรคพลังประชาชน หลังจากที่พรรคพลังประชาชนถูกยุบ จึงย้ายมาสังกัดพรรคเพื่อไทย และชนะเลือกตั้งอีกครั้งในปี พ.ศ. 2554
สุทิน นพขำ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
สมศักดิ์ ใจแคล้ว
นายสมศักดิ์ ใจแคล้ว (เกิด 5 มกราคม พ.ศ. 2502) สมาชิกสภาผู้แทนราษฎรจังหวัดปทุมธานี เขต 3 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
สมศักดิ์ ใจแคล้ว เกิดเมื่อวันที่ 5 มกราคม พ.ศ. 2502 เป็นบุตรของนายสุข และนางเล็ก ใจแคล้ว มีพี่น้อง 4 คน หนึ่งในนั้นคือ นางสมจิต ธารามรรค์ ส.ท. เมืองท่าโขลง สมรสกับนางอารีย์ (ปัจจุบันเป็น ส.อบจ.ปทุมธานี เขตอำเภอคลองหลวง) มีบุตร 2 คน อาทิ ว่าทีร้อยตรีสมคิด ใจแคล้ว ส.ท.เมืองท่าโขลง
อดีตเป็นสมาชิกองค์การบริหารส่วนจังหวัด (ส.อบจ.) ปทุมธานี เขตอำเภอคลองหลวง ลาออกเพื่อมาลงสมัคร ส.ส. ในปี พ.ศ. 2554 และได้รับการเลือกตั้งเป็นครั้งแรก
อนึ่ง นายสมศักดิ์เคยลงสมัครรับเลือกตั้งในนามพรรคพลังประชาชนมาแล้วในปี พ.ศ. 2550 แต่ไม่ได้รับการเลือกตั้ง นอกจากนี้ ในอดีตยังเคยดำรงตำแหน่งผู้ใหญ่บ้าน หมู่ 18 ตำบลคลองหนึ่ง และกำนันตำบลคลองหนึ่ง อำเภอคลองหลวง จังหวัดปทุมธานีอีกด้วย
สมศักดิ์ ใจแคล้ว ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
สุเมธ ฤทธาคนี
ว่าที่ร้อยตรีสุเมธ ฤทธาคนี (เกิด 2 กุมภาพันธ์ พ.ศ. 2505) อดีตสมาชิกสภาผู้แทนราษฎรจังหวัดปทุมธานี เขต 5 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคไทยรักไทย ปัจจุบันสังกัดพรรคพลังประชารัฐ
สุเมธ ฤทธาคนี เกิดเมื่อวันที่ 2 กุมภาพันธ์ พ.ศ. 2505 เป็นบุตรของนายสำเนียง และนางอำรง ฤทธาคนี มีพี่ 1 คน สำเร็จการศึกษาระดับมัธยมศึกษาที่โรงเรียนวัดเขมาภิรตาราม ปริญญาตรี สาขารัฐศาสตร์ มหาวิทยาลัยรามคำแหง ปริญญาโท สาขานโยบายและแผน มหาวิทยาลัยเกริก และปริญญาเอก สังคมศาสตร์ดุษฎีบัณฑิต ปรัชญาการเมือง
อดีตเป็นสมาชิกสภาจังหวัดปทุมธานี ลาออกมาลงรับสมัครเลือกตั้ง ในปี พ.ศ. 2544 สังกัดพรรคไทยรักไทย และได้รับการเลือกตั้งเป็นครั้งแรก ต่อมาปี พ.ศ. 2548 พ่ายให้กับนายเอกพจน์ ปานแย้ม จากพรรคชาติไทย
ปี พ.ศ. 2550 ลงสมัครกับพรรคพลังประชาชน และได้รับการเลือกตั้งอีกครั้ง พ.ศ. 2554 ลงสมัครกับพรรคเพื่อไทย และได้รับการเลือกตั้งเป็นครั้งที่ 3
ต่อมาวันที่ 8 มีนาคม พ.ศ. 2555 ได้ยื่นหนังสือลาออกจากตำแหน่งสมาชิกสภาผู้แทนราษฎร เพื่อลงรับสมัครรับเลือกตั้งเป็นนายกองค์การบริหารส่วนจังหวัดปทุมธานี แต่ไม่ได้รับการเลือกตั้ง โดยแพ้ให้กับนายชาญ พวงเพ็ชร์ อดีตนายกองค์การบริหารส่วนจังหวัดปทุมธานี จนนำไปสู่การมีมติพรรคเพื่อไทยที่ห้ามสมาชิกสภาผู้แทนราษฎร ลาออกเพื่อลงสมัครรับเลือกตั้งนายกองค์การบริหารส่วนจังหวัด (อบจ.)
สุเมธ ฤทธาคนี ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
สรุปในรอบ 10 ปีที่ผ่านมา ว่าที่ร้อยตรีสุเมธลงสมัครรับเลือกตั้ง 4 ครั้ง สอบผ่าน 3 ครั้ง และสอบตก 1 ครั้ง (พ.ศ. 2548)
เนยถั่วลิสง
เนยถั่วลิสง คืออาหารลักษณะเหนียวชนิดหนึ่งทำจากถั่วลิสงอบแห้งเป็นส่วนผสมหลัก มักใช้เป็นอาหารใช้ทาขนมปังในแซนด์วิช เป็นที่นิยมในอเมริกาเหนือ เนเธอร์แลนด์ สหราชอาณาจักร และบางส่วนของเอเชีย โดยเฉพาะอย่างยิ่งฟิลิปปินส์และอินโดนีเซีย; สหรัฐอเมริกาและจีน เป็นผู้นำการส่งออกเนยถั่วลิสงของโลก นอกจากนี้เนยถั่วที่ทำจากถั่วชนิดอื่น ๆ ก็มีเช่นกัน
ธนา ชีรวินิจ
นายธนา ชีรวินิจ เป็นโฆษกพรรคประชาธิปัตย์ อดีตสมาชิกสภาผู้แทนราษฎร กรุงเทพมหานคร สังกัดพรรคประชาธิปัตย์ อดีตประธานสภากรุงเทพมหานคร
นายธนา ชีรวินิจ เกิดเมื่อวันที่ 1 เมษายน พ.ศ. 2506 ที่จังหวัดสุราษฎร์ธานี เป็นบุตรของนายตี่เซ็น แซ่เชีย และนางซิมฮก แซ่เล้า สำเร็จการศึกษาระดับปริญญาตรี สาขานิติศาสตรบัณฑิต จากมหาวิทยาลัยรามคำแหง
กิจกรรมส่วนตัวที่ชื่นชอบ คือ สะสมและศึกษาเรื่องพระเครื่อง
ธนา ชีรวินิจ เริ่มเข้าสู่งานการเมืองโดยได้รับเลือกตั้งเป็นสมาชิกสภากรุงเทพมหานคร ตั้งแต่ปี พ.ศ. 2533 และได้รับตำแหน่งประธานสภากรุงเทพมหานคร ต่อมา ต่อมาในการเลือกตั้ง พ.ศ. 2550 ได้ลงสมัครรับเลือกตั้งสมาชิกสภาผู้แทนราษฎร กรุงเทพมหานคร สังกัดพรรคประชาธิปัตย์ และได้รับเลือกตั้งเป็นสมัยแรก จากนั้นได้รับเลือกตั้งอีกสมัยในการเลือกตั้ง พ.ศ. 2554
ชื่นชอบ คงอุดม
ชื่นชอบ คงอุดม อดีต สมาชิกสภาผู้แทนราษฎร กรุงเทพมหานคร พรรคประชาธิปัตย์ และเป็นบุตรชายของนายชัชวาลย์ คงอุดม หรือ ชัช เตาปูน อดีต สมาชิกวุฒิสภากรุงเทพมหานครและผู้บริหาร หนังสือพิมพ์สยามรัฐ กับนางอารมย์ คงอุดม ปัจจุบันสังกัด พรรคพลังท้องถิ่นไท ในตำแหน่งโฆษกพรรค
นายชื่นชอบ คงอุดม (ชื่อเล่น: เอ็ม) เกิดเมื่อวันที่ 14 เมษายน พ.ศ. 2519 เข้ารับการศึกษาระดับมัธยมศึกษา จากโรงเรียนเทพศิรินทร์ (กทม.) และโรงเรียนสวนกุหลาบวิทยาลัย นนทบุรี (นนทบุรี) และสำเร็จการศึกษาระดับปริญญาตรี จาก Schiller University ประเทศอังกฤษ
ด้านชีวิตส่วนตัว สมรสกับนางพิมพ์อร คงอุดม (นามสกุลเดิม ฉายากุล) มีบุตรธิดา 3 คน
ชื่นชอบ คงอุดม เข้าสู่งานการเมืองโดยการลงสมัครรับเลือกตั้งในการเลือกตั้ง พ.ศ. 2550 สังกัดพรรครวมใจไทยชาติพัฒนา แต่ไม่ได้รับเลือกตั้ง ต่อมาได้ร่วมงานกับพรรคประชาธิปัตย์ และลงสมัครรับเลือกตั้งในการเลือกตั้ง พ.ศ. 2554 เป็นสมาชิกสภาผู้แทนราษฎรกรุงเทพมหานคร เขต 10 (เขตบางซื่อ)
กระทั่งวันศุกร์ที่ 27 เมษายน พ.ศ. 2561 นายชื่นชอบได้ส่งข้อความผ่านไลน์กลุ่มอดีต ส.ส. ของพรรคประชาธิปัตย์ประกาศลาออกจากการเป็นสมาชิกพรรคประชาธิปัตย์เพื่อย้ายไปสังกัดพรรคพลังท้องถิ่นไทซึ่งมีนายชัชวาลย์ผู้เป็นบิดาเป็นแกนนำพรรค
ณัฎฐ์ บรรทัดฐาน
นายณัฏฐ์ บรรทัดฐาน สมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์ เป็นบุตรชายของนายบัญญัติ บรรทัดฐาน
นายณัฏฐ์ บรรทัดฐาน เกิดเมื่อวันที่ 16 ธันวาคม พ.ศ. 2517 สำเร็จการศึกษาชั้นประถมศึกษา จากโรงเรียนเซนต์คาเบรียล ระดับมัธยมศึกษา จากโรงเรียนสามเสนวิทยาลัย และระดับปริญญาตรี สาขาการเงินการธนาคาร จากมหาวิทยาลัยหอการค้าไทย และ Post Graduate Diploma in Business Management University of Plymouth ประเทศอังกฤษ
ณัฎฐ์ บรรทัดฐาน เริ่มต้นทำงานเป็นกรรมการบริษัท บริษัท นัมเบอร์ซิกส์ เอนเตอร์เทนเมนท์ จำกัด และผู้ช่วยกรรมการผู้จัดการสายงานขาย บริษัท โรแยลซีรามิค อุตสาหกรรม จำกัด (มหาชน) ต่อมาในการเลือกตั้ง พ.ศ. 2554 ได้ลงสนามสู่การเมืองระดับชาติ และได้รับเลือกเป็นสมาชิกสภาผู้แทนราษฎร กรุงเทพมหานคร เขต 15 เอาชนะนายภักดีหาญส์ หิมะทองคำ
สามารถ มะลูลีม
สามารถ มะลูลีม อดีตสมาชิกสภาผู้แทนราษฎร กรุงเทพมหานคร สังกัดพรรคประชาธิปัตย์ และประธานคณะกรรมาธิการกิจการชายแดน สภาผู้แทนราษฎร
สามารถ มะลูลีม เกิดเมื่อวันที่ 8 กรกฎาคม พ.ศ. 2502 สำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง และปริญญาโท สาขาการจัดการภาครัฐภาคเอกชน จากสถาบันบัณฑิตพัฒนบริหารศาสตร์ (นิด้า) นอกจากนั้นยังผ่านการศึกษาอบรมจากสถาบันพระปกเกล้า
สามารถ มะลูลิม เริ่มต้นเข้าสุ่งานการเมืองโดยการเป็นสมาชิกสภาเขตพระโขนง (ส.ข.) และสมาชิกสภากรุงเทพมหานคร (ส.ก.) ต่อมาได้รับเลือกตั้งเป็นสมาชิกวุฒิสภากรุงเทพมหานคร (ส.ว.) และในปี พ.ศ. 2550 ได้รับเลือกตั้งเป็นสมาชิกสภาผู้แทนราษฎร กรุงเทพมหานคร สังกัดพรรคประชาธิปัตย์ จากนั้นได้รับเลือกตั้งอีกสมัยในปี พ.ศ. 2554
นอกจากงานการเมือง ยังเคยดำรงตำแหน่งเป็นอุปนายกสมาคมฟุตบอลแห่งประเทศไทยในพระบรมราชูปถัมภ์ และผู้จัดการฟุตบอลทีมชาติไทย และยังเป็นเจ้าของค่ายมวย "ลูกคลองตัน" ซึ่งเป็นกิจการของครอบครัวด้วย
ปรีชา มุสิกุล
นายแพทย์ปรีชา มุสิกุล อดีตสมาชิกสภาผู้แทนราษฎรจังหวัดกำแพงเพชร สังกัดพรรคประชาธิปัตย์ อดีตรัฐมนตรีช่วยว่าการกระทรวงสาธารณสุข ในรัฐบาลของหม่อมราชวงศ์เสนีย์ ปราโมช และรัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาลของนายชวน หลีกภัย
นายแพทย์ ปรีชา มุสิกุล เกิดเมื่อวันที่ 1 เมษายน พ.ศ. 2480 ที่จังหวัดนครปฐม เป็นบุตรของนายฟื้น กับ นางวาสนา มุสิกุล สำเร็จการศึกษาชั้นประถมศึกษา จากโรงเรียนพระปฐมวิทยาลัย ชั้นมัธยมศึกษา จากโรงเรียนเตรียมอุดมศึกษา จากนั้นได้เข้าศึกษาจนสำเร็จปริญญาแพทยศาสตรบัณฑิต จากมหาวิทยาลัยแพทยศาสตร์ ประกาศนียบัตรชั้นสูง สาขาอายุรศาสตร์เขตร้อนและสุขวิทยา จากมหาวิทยาลัยแพทย์ศาสตร์ และปริญญาโท รัฐประศาสนศาสตรมหาบัณฑิต สาขารัฐศาสตร์ จากมหาวิทยาลัยธรรมศาสตร์
นายแพทย์ ปรีชา มุสิกุล เคยรับราชการในตำแหน่งนายแพทย์ ประจำโรงพยาบาลกำแพงเพชร ต่อมาได้ลาออกจากราชการเพื่อเข้าสู่งานการเมือง และได้รับเลือกตั้งเป็นสมาชิกสภาผู้แทนราษฎร จังหวัดกำแพงเพชร ในการเลือกตั้ง พ.ศ. 2518 และได้รับเลือกตั้งเรื่อยมา
ในปี พ.ศ. 2519 ได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีอีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่ ต่อมาในปี พ.ศ. 2535 ได้รับแต่งตั้งเป็นรัฐมนตรีช่วยว่าการกระทรวงวิทยาศาสตร์เทคโนโลยีและสิ่งแวดล้อม ในรัฐบาลของนายชวน หลีกภัย
ในรอบ 10 ปีที่ผ่านมา นายแพทย์ ปรีชาลงสมัครรับเลือกตั้ง 4 ครั้ง จากการเลือกตั้งทั้งหมด 4 ครั้ง ได้รับการเลือกตั้ง 2 ครั้ง
วรงค์ เดชกิจวิกรม
นายแพทย์ วรงค์ เดชกิจวิกรม สมาชิกสภาผู้แทนราษฎรจังหวัดพิษณุโลก สังกัดพรรคประชาธิปัตย์
น.พ. วรงค์ เดชกิจวิกรม เกิดเมื่อวันที่ 1 พฤษภาคม พ.ศ. 2504 มีชื่อเล่นว่า "โก๋" ที่อำเภอเมืองสุโขทัย จังหวัดสุโขทัย สำเร็จการศึกษาชั้นมัธยมศึกษา จากโรงเรียนมัธยมวัดเบญจมบพิตร กรุงเทพมหานคร ระดับปริญญาตรี แพทยศาสตรบัณฑิต จากมหาวิทยาลัยเชียงใหม่ ระดับปริญญาโท สาขารัฐประศาสนศาสตร์ จากสถาบันบัณฑิตพัฒนบริหารศาสตร์ (NIDA) และวุฒิบัตรแพทย์ผู้ชำนาญเฉพาะทาง สาขาสูติศาสตร์และนรีเวชวิทยา จากมหาวิทยาลัยเชียงใหม่ ซึ่งในขณะศึกษานั้น ได้รับเลือกให้เป็นนายกสโมสรนักศึกษามหาวิทยาลัยเชียงใหม่ (อ.มช.) อีกด้วย
ด้านชีวิตครอบครัว น.พ.วรงค์ สมรสกับแพทย์หญิงสุวรี เดชกิจวิกรม (ชื่อเล่น: น้อง) โดยทั้งคู่คบหากันมาตั้งแต่สมัยเรียนระดับชั้นอุดมศึกษา มีบุตร-ธิดา 2 คน
น.พ.วรงค์ เคยรับราชการเป็นนายแพทย์ สังกัดกระทรวงสาธารณสุข และเคยดำรงตำแหน่งผู้อำนวยการโรงพยาบาลโซ่พิสัย จ.หนองคาย เป็นผู้อำนวยการโรงพยาบาลพรเจริญ จ.หนองคาย เป็นผู้ช่วยผู้อำนวยการโรงพยาบาลพุทธชินราช จ.พิษณุโลก ต่อมาจึงได้ลาออกจากราชการเพื่อเข้าสู่งานการเมือง
น.พ.วรงค์ เริ่มต้นงานการเมืองภายหลังลาออกจากราชการ โดยแรกเริ่มอยู่ในสังกัดพรรคไทยรักไทย แต่ทว่าได้ลาออกจากพรรคไทยรักไทย เมื่อทางพรรคได้เปลี่ยนแปลงตัวผู้สมัครสมาชิกสภาผู้แทนราษฎรจังหวัดพิษณุโลก เมื่่อปี พ.ศ. 2547 ดังนั้น เจ้าตัวจึงย้ายไปอยู่ในสังกัดพรรคประชาธิปัตย์แทน และและได้รับเลือกตั้งเป็นสมาชิกสภาผู้แทนราษฎรจังหวัดพิษณุโลก ในการเลือกตั้งปี พ.ศ. 2548 และได้รับเลือกตั้งอีกในปี พ.ศ. 2550 และ พ.ศ. 2554 สังกัดพรรคประชาธิปัตย์ เขาเคยได้รับแต่งตั้งเป็นรองโฆษกพรรคประชาธิปัตย์ และเป็นรองประธานคณะกรรมาธิการสาธารณสุข สภาผู้แทนราษฎร
น.พ.วรงค์ มีบทบาทในการตรวจสอบการทำงานของรัฐบาลนางสาวยิ่งลักษณ์ ชินวัตร ในเรื่องนโยบายจำนำข้าว และเป็นที่ยอมรับของฝ่ายค้านด้วยกัน
มิฮิโระ
มิฮิโระ () หรือที่รู้จักกันในชื่อ มิฮิโระ ทานิงูจิ เป็นทั้งนางแบบ, นักร้อง, ผู้ดำเนินรายการโทรทัศน์ และเป็นผู้ชนะรางวัลนักแสดงภาพยนตร์เอวี
มิฮิโระ เกิดในจังหวัดนีงาตะ วันที่ 19 พฤษภาคม ค.ศ. 1982 เธอเริ่มอาชีพนางแบบเปลือยระดับซอฟท์คอร์ในช่วงต้นเดือนพฤษภาคม ค.ศ. 2001 ในขณะที่วิดีโอของเธอ "ดรีม" (どりーむ) ได้รับการเปิดตัว ตามด้วยหนังสือภาพในชื่อเดียวกันคือ "ความฝัน" (夢) ในเดือนสิงหาคม ค.ศ. 2002
มิฮิโระได้เผยอัตชีวประวัติบันทึกในชื่อ "nude" โดยเล่าถึงชีวิตช่วงต้นของเธอและการเข้าสู่วงการเอวี หนังสือเล่มนี้ (ISBN 4062154498) ได้รับการเปิดตัวโดยสำนักพิมพ์โคดันชะเมื่อวันที่ 19 พฤษภาคม ค.ศ. 2009
ในช่วงปีก่อนเธอได้ประกาศอำลาวงการเอวี โดยสองผลงานชุดสุดท้ายของเธอคือ "มิฮิโระแชนแนล" โดยสังกัดแมกซิ่งสตูดิโอ และการอำลาวงการของเธอในรูปแบบดิสก์ 2 แผ่นในชื่อ "มิฮิโระไฟนอล - สเปเชี่ยลเทคนิค" เมื่อวันที่ 19 มิถุนายน ค.ศ. 2010 โดยค่ายเอสวัน
รังสิมา รอดรัศมี
นางสาวรังสิมา รอดรัศมี สมาชิกสภาผู้แทนราษฎรจังหวัดสมุทรสงคราม ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคประชาธิปัตย์ ปัจจุบันสังกัดพรรคประชาธิปัตย์ และเป็นนักการเมืองที่ได้รับฉายา "ดาวเด่น" จากสื่อมวลชนประจำรัฐสภา ในปี พ.ศ. 2554
นางสาวรังสิมา รอดรัศมี เกิดเมื่อวันที่ 13 สิงหาคม พ.ศ. 2505 เป็นบุตรของนายแช (ถึงแก่กรรม) และนางทองสุข รอดรัศมี มีชื่อเล่นว่า "โอ๋" มีพี่น้อง 9 คน สำเร็จการศึกษาพยาบาลศาสตรบัณฑิต จากคณะพยาบาลศาสตร์ มหาวิทยาลัยสงขลานครินทร์, สถานภาพโสด
นางสาวรังสิมา อดีตเป็นนางพยาบาล และกรรมการสภาพยาบาล ลงเลือกตั้งสมาชิกสภาผู้แทนราษฎรครั้งแรกในปี พ.ศ. 2539 สังกัดพรรคประชาธิปัตย์ แต่ได้รับเลือกตั้งในครั้งถัดมา คือปี พ.ศ. 2544 และได้รับเลือกตั้งเรื่อยมาจนถึงปัจจุบัน
ในปลายปี พ.ศ. 2554 นางสาวรังสิมาได้รับการโหวตจากผู้สื่อข่าวสายรัฐสภาให้ได้รับฉายาว่า ""ดาวเด่น"" จากบทบาทที่โดดเด่นในการอภิปรายไม่ไว้วางใจรัฐบาลในกรณีอุทกภัย พ.ศ. 2554 นอกจากนั้นนางสาวรังสิมา ยังมีบทบาทในการทักท้วงหรือต่อต้านการกดบัตรแทนกันของ ส.ส.ฝ่ายค้าน
นางสาวรังสิมา รอดรัศมี ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
ครรชิต ทับสุวรรณ
ครรชิต ทับสุวรรณ (เกิด 26 ตุลาคม พ.ศ. 2513) เป็นอดีตสมาชิกสภาผู้แทนราษฎรจังหวัดสมุทรสาคร เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคประชาธิปัตย์ เขาต้องโทษในคดีฆ่านายอุดร ไกรวัตนุสรณ์ อดีตนายกองค์การบริหารส่วนจังหวัดสมุทรสาคร เมื่อปี พ.ศ. 2554
ครรชิต ทับสุวรรณ เกิดเมื่อวันที่ 26 ตุลาคม พ.ศ. 2513 เป็นบุตรของนายเอนก ทับสุวรรณ อดีตรัฐมนตรีหลายกระทรวง และเป็นอดีต ส.ส. สมุทรสาครหลายสมัย กับนางทัศนีย์ ทับสุวรรณ สำเร็จการศึกษาระดับปริญญาตรี จากมหาวิทยาลัยรังสิต และปริญญาโทจาก Cleveland State Universsty รัฐโอไฮโอ สหรัฐอเมริกา ปัจจุบันมีสถานะโสด
เมื่อวันที่ 25 ธันวาคม พ.ศ 2554 นายอุดร ไกรวัตนุสสรณ์ อดีตนายกองค์การบริหารส่วนจังหวัดสมุทรสาคร ถูกยิงเสียชีวิตภายในบริเวณสถานีบริการน้ำมันในจังหวัดสมุทรสาคร ต่อมาในเดือนพฤศจิกายน พ.ศ. 2557 นายครรชิต ถูกศาลจังหวัดสมุทรสาคร พิพากษาประหารชีวิตจากการเป็นจำเลยในคดีดังกล่าว พร้อมให้ชดใช้สินไหมแก่นายมณฑล ผู้เป็นโจทก์ร่วม นางพอใจ ไกรวัตนุสสรณ์ มารดาของผู้เสียชีวิต นางสาวสุรัจนา ศิลาสุวรรณ ภรรยา และบุตรอีก 2 คนของผู้เสียชีวิต
นายครรชิต ได้ต่อสู้คดีในชั้นอุทธรณ์เมื่อเดือนตุลาคม พ.ศ. 2558 ซึ่งศาลอุทธรณ์พิพากษาให้จำคุกตลอดชีวิต จนมาถึงชั้นฏีกาในเดือนธันวาคม พ.ศ. 2559 ซึ่งศาลฎีกาพิพากษายืนโทษจำคุกตลอดชีวิต รวมถึงชดใช้สินไหมตามคำตัดสินของศาลชั้นต้น
นายครรชิตลงสมัครสมาชิกสภาผู้แทนราษฎรในปี พ.ศ. 2550 ในนามพรรคประชาธิปัตย์ และได้รับการเลือกตั้งเป็นครั้งแรก โดยได้รับคะแนนมาเป็นอันดับที่ 2 ของเขต (มี ส.ส. ได้ 3 คน) ต่อมาปี พ.ศ. 2554 ได้รับเลือกตั้งเป็นครั้งที่ 2 โดยเอาชนะนายอนุสรณ์ ไกรวัตนุสสรณ์ บุตรชายนายมณฑล ไกรวัตนุสสรณ์ อดีตรัฐมนตรี
ครรชิต ทับสุวรรณ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
กัลยา รุ่งวิจิตรชัย
นางสาวกัลยา รุ่งวิจิตรชัย (เกิด 10 มิถุนายน พ.ศ. 2508) สมาชิกสภาผู้แทนราษฎรจังหวัดสระบุรี เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคประชาธิปัตย์ ปัจจุบันสังกัดพรรคพลังประชารัฐ
กัลยา รุ่งวิจิตรชัย เกิดเมื่อวันที่ 10 มิถุนายน พ.ศ. 2508 มีชื่อเล่นว่า "นก" เป็นบุตรของนายบุญยงค์ และนางมาลี รุ่งวิจิตรชัย มีพี่น้อง 4 คน สำเร็จการศึกษาบริหารธุรกิจบัณฑิต สาขาบริหารธุรกิจ มหาวิทยาลัยรามคำแหง รัฐประศาสนศาสตรมหาบัณฑิต สถาบันบัณฑิตพัฒนบริหารศาสตร์ หรือ นิด้า
อดีตเคยเป็นสมาชิกสภาจังหวัดสระบุรี และ รองประธานสภาองค์การบริหารส่วนจังหวัดสระบุรี ลงเลือกตั้งสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคประชาธิปัตย์ จากการชักนำโดย นายโพธิพงษ์ ล่ำซำ และได้รับเลือกตั้งในครั้งต่อมา (พ.ศ. 2550)
กัลยา รุ่งวิจิตรชัย ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
บุณย์ธิดา สมชัย
บุณย์ธิดา สมชัย สมาชิกสภาผู้แทนราษฎรจังหวัดอุบลราชธานี สังกัดพรรคประชาธิปัตย์ ซึ่งเป็น 1 ใน 4 ส.ส.อีสาน ของพรรคประชาธิปัตย์ อีกทั้งยังเป็น ส.ส.หญิงที่อายุน้อยที่สุดในสภาผู้แทนราษฎรไทย ชุดที่ 24 และเป็นบุตรของนายอิสสระ สมชัย อดีตรัฐมนตรีว่าการกระทรวงการพัฒนาสังคมและความมั่นคงของมนุษย์
บุณย์ธิดา สมชัย เกิดเมื่อวันที่ 7 กุมภาพันธ์  พ.ศ. 2527 มีชื่อเล่นว่า "แนน" เป็นบุตรของนายอิสสระ สมชัย ส.ส.บัญชีรายชื่อ และอดีต ส.ส.อุบลราชธานีหลายสมัย จบการศึกษาระดับประถมศึกษาปีที่ 6 ที่จ.อุบลราชธานี ก่อนจะมาเรียนต่อระดับชั้นมัธยม ที่โรงเรียนวัฒนาวิทยาลัย สำเร็จการศึกษาระดับปริญญาตรี คณะรัฐศาสตร์ มหาวิทยาลัยรามคำแหง และปริญญาโท รัฐศาสตรมหาบัณฑิต มหาวิทยาลัยรามคำแหง
บุณย์ธิดา สมชัย เข้าสู่งานการเมืองโดยการเป็นผู้ช่วยดำเนินงานสมาชิกสภาผู้แทนราษฎร (อิสสระ สมชัย) ผู้เป็นบิดา เรื่องมากระทั่งในปี พ.ศ. 2552 ได้รับตำแหน่งที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ (อิสสระ สมชัย) และได้รับเลือกตั้งเป็น ส.ส.อุบลราชธานี สมัยแรกในการเลือกตั้ง พ.ศ. 2554
บุญย์ธิดา สมชัย ได้ติดตามผู้เป็นบิดาทำงานด้านการเมืองมาตั้งแต่เด็ก จึงซึมซับเข้ามาโดยไม่รู้ตัว เคยมีความฝันอยากจะเป็นเชฟมาก่อน และปัจจุบันนี้หากมีเวลาว่าง ก็จะปรุงอาหารรับประทานเองหรือรับประทานในครอบครัวเสมอ
อภิวัฒน์ เงินหมื่น
อภิวัฒน์ เงินหมื่น สมาชิกสภาผู้แทนราษฎร จังหวัดอำนาจเจริญ สังกัดพรรคประชาธิปัตย์ บุตรชายของนายสุทัศน์ เงินหมื่น และเป็น 1 ใน 4 ส.ส.ของพรรคประชาธิปัตย์ที่สามารถเอาชนะการเลือกตั้ง พ.ศ. 2554 ในพื้นที่ภาคอีสาน
อภิวัฒน์ เงินหมื่น เกิดเมื่อวันที่ 28 เมษายน  พ.ศ. 2519 เป็นบุตรของนายสุทัศน์ เงินหมื่น แกนนำพรรคประชาธิปัตย์ สำเร็จการศึกษาชั้นมัธยมศึกษา จากโรงเรียนสวนกุหลาบวิทยาลัย กรุงเทพมหานคร ระดับปริญญาตรี สาขาระบบเทคโนโลยีคอมพิวเตอร์ จาก Marymouth University ประเทศสหรัฐอเมริกา และปริญญาโท สาขาวิทยาการคอมพิวเตอร์ จากมหาวิทยาลัยวอชิงตัน ประเทศสหรัฐอเมริกา
อภิวัฒน์ เงินหมื่น เคยทำงานเป็นนักวิเคราะห์คอมพิวเตอร์ สังกัดการปิโตรเลียมแห่งประเทศไทย (ปตท.) ต่อมาได้เข้าสู่งานการเมืองโดยได้รับเลือกตั้งในการเลือกตั้ง ส.ส. 2550 ในนามพรรคประชาธิปัตย์ และได้รับการเลือกตั้งเป็น ส.ส.สมัยแรก ซึ่งเป็นหนึ่งในห้า ส.ส.ของพรรคประชาธิปัตย์ที่ชนะการเลือกตั้งในเขตภาคตะวันออกเฉียงเหนือ (อภิวัฒน์ เงินหมื่น วุฒิพงษ์ นามบุตร ศุภชัย ศรีหล้า อิสสระ สมชัย และณิรัฐกานต์ ศรีลาภ) ต่อมาในการเลือกตั้ง พ.ศ. 2554 ก็ได้รับเลือกตั้งเป็น ส.ส.สมัยที่ 2 และเป็นหนึ่งในสี่ ส.ส.ของพรคประชาธิปัตย์ ในพื้นที่ภาคอีสาน
โซลา มาเซโค
โซลา มาเซโค () เกิด ค.ศ. 1967 เป็นทั้งผู้กำกับภาพยนตร์และนักเขียนบทชาวสวาซิแลนด์ เขาเป็นที่รู้จักในฐานะที่ภาพยนตร์สารคดีของเขามีเนื้อหาเกี่ยวกับอาการกลัวคนแปลกหน้า
มาเซโคเกิดในช่วงที่มีการเนรเทศใน ค.ศ. 1967 และสำเร็จการศึกษาที่ประเทศสวิตเซอร์แลนด์กับประเทศแทนซาเนีย เขายังได้เข้าร่วมทัพอัมกันโต เว ซิซเว (หอกแห่งชาติ) ซึ่งเป็นหน่วยติดอาวุธของพรรคสมัชชาแห่งชาติแอฟริกาใน ค.ศ. 1987 ภายหลังจากการย้ายไปสหราชอาณาจักร เขาก็สำเร็จการศึกษาที่เนชั่นแนลฟิล์มแอนด์เทเลวิชั่นสคูล ที่เบรกคอนสไฟล์ ใน ค.ศ. 1994 ภาพยนตร์ของมาเซโคชุดแรกเป็นสารคดีชื่อ "เดียร์ซันไชน์" ซึ่งได้รับการเปิดตัวใน ค.ศ. 2002 ที่เขาได้ต่อสู้กับการเหยียดสีผิวในหลายประเทศ
มาเซโคได้ย้ายไปแอฟริกาใต้ใน ค.ศ. 1994 และได้เขียน "The Foreigner" ซึ่งเป็นภาพยนตร์เรื่องแต่งขนาดสั้น ที่มีเนื้อหาเกี่ยวกับอาการกลัวคนแปลกหน้าในประเทศนี้ ภาพยนตร์สั้นชุดอื่นของมาเซโค ประกอบด้วย "The Return of Sarah Baartman", "Children of the Revolution" และ "A Drink in the Passage" ซึ่งได้รับการเปิดตัวใน ค.ศ. 2002 โดยในภายหลังจากนั้นก็ได้รับรางวัลสเปเชียลจูรี่อะวอร์ดในเทศกาลภาพยนตร์เฟสปาโก
ธีรภัทร พริ้งศุลกะ
ธีรภัทร พริ้งศุลกะ สมาชิกสภาผู้แทนราษฎรจังหวัดสุราษฎร์ธานี สังกัดพรรคประชาธิปัตย์
นายธีรภัทร พริ้งศุลกะ เกิดเมื่อวันที่ 28 มีนาคม พ.ศ. 2508 ที่จังหวัดสุราษฏร์ธานี เป็นบุตรชายของนางนิภา พริ้งศุลกะ อดีต ส.ส. จบการศึกษามัธยมศึกษา โรงเรียนบดินทรเดชา (สิงห์ สิงหเสนี) กรุงเทพมหานคร ระดับปริญญาตรี จาก Brabord University ระดับปริญญาโท จาก มหาวิทยาลัยลีดส์
นายธีรภัทร ลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคประชาธิปัตย์ ซึ่งได้รับเลือกตั้งเป็นครั้งแรก
นายธีรภัทร พริ้งศุลกะ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
เองเกลเบิร์ต ฮัมเพอร์ดิงค์ (นักร้อง)
เองเกลเบิร์ต ฮัมเพอร์ดิงค์ () เป็นนักร้องเพลงป็อปชาวอังกฤษเชื้อสายอินเดีย มีชื่อเสียงในช่วงปลายทศวรรษ 1960 ถึง 1970 โดยเฉพาะจากเพลง "Release Me (And Let Me Love Again)" (1967), "The Last Waltz" (1967), "Am I That Easy to Forget" (1968), "A Man Without Love (Quando M'Innamoro)" (1968)
ฮัมเพอร์ดิงค์เดิมมีชื่อว่า อาร์โนลด์ จอร์จ ดอร์ซีย์ เกิดที่ประเทศอินเดีย เนื่องจากบิดาเป็นเจ้าหน้าที่กองทัพอังกฤษ มารดาเป็นชาวอังกฤษเชื้อสายอินเดีย เมื่อโตขึ้นครอบครัวย้ายมาอยู่ที่เมืองเลสเตอร์ สหราชอาณาจักร จากนั้นได้ทำงานร้องเพลงและเล่นดนตรีในไนท์คลับตั้งแต่วัยรุ่น โดยใช้ชื่อในการแสดงว่า "เจอรี ดอร์ซีย์" ตั้งตามชื่อของเจอรี ลิวอิส นักแสดงอเมริกัน
เขาเริ่มมีชื่อเสียงตั้งแต่ปี ค.ศ. 1965 โดยการสนับสนุนจากเพื่อนเก่า ที่ได้เป็นผู้จัดการส่วนตัวของทอม โจนส์ ได้เปลี่ยนชื่อในการแสดงดนตรีเป็น "เองเกลเบิร์ต ฮัมเพอร์ดิงค์" ตามชื่อของคีตกวีชาวเยอรมัน (1854-1921) ผู้ประพันธ์อุปรากรเรื่อง "ฮันเซลและกรีเทล" ต่อมาเมื่อฮัมเพอร์ดิงค์ประสบความสำเร็จในอาชีพการร้องเพลง เขาได้เปลี่ยนมาใช้ชื่อนี้เป็นชื่อจริง
พระศิลา
พระศิลา หรือ พระศีลา เป็นพระพุทธรูปปางโปรดช้างนาราคีฬี แกะสลักด้วยหินชนวนดำ(บางตำนานว่าเป็นหินแดง) ฝีมือช่างปาละของอินเดียและสลักตามคติเดิมของอินเดีย พุทธลักษณะของพระศิลาคือ ประทับยืนเยื้องพระองค์บนฐานบัวภายใต้ซุ้ม พระหัตถ์ขวาทอดลงเหนือหัวช้างซึ่งหมอบอยู่ พระหัตถ์ซ้ายยกในท่าประทานอภัยหรือแสดงธรรม พระอานนท์ยืนถือบาตรอยู่ด้านซ้าย ปัจจุบันประดิษฐานคู่กับพระเสตังคมณี (พระแก้วขาว) ภายในพระวิหารวัดเชียงมั่น ตำบลศรีภูมิ อำเภอเมือง จังหวัดเชียงใหม่
ตามตำนานกล่าวว่า เมื่อพระโคตมพุทธเจ้าปรินิพพานไปได้ 7 ปี 7 เดือน กับ 7 วัน พระเจ้าอาชาตศัตตุราช ผู้ครองนครราชคฤห์ มีพระประสงค์ที่จะสร้างพระพุทธรูป ทรงให้นำเอาหินอ่อนจากท้องมหาสมุทรมาสร้างพระพุทธรูปปางโปรดช้างนาฬาคีฬี ขณะเสด็จบิณฑบาตรในเวียงราชคฤห์ โดยมีรูปช้างนาฬาคีฬีนอนหมอบอยู่ทางขวา และรูปพระอานนท์ถือบาตรอยู่ทางซ้าย ทรงให้สร้างรูปทั้งสามนั้นในหน้าหินลูกเดียวกัน เมื่อสร้างพระพุทธรูปเสร็จ พระเจ้าอาชาตศัตตุราชาและพระอรหันต์เจ้าทั้งหลายพร้อมใจกันตั้งจิตอธิฐาน กล่าวคำอาราธนาพระบรมสารีริกธาตุ 7 พระองค์ ให้เสด็จเข้าสถิตย์ในองค์พระพุทธรูปศีลา เมื่อพระบรมสารีริกธาตุทั้ง 7 พระองค์สถิตย์ตั้งอยู่ในองค์พระศีลาเจ้าแล้ว พระศีลาก็ทรงสำแดงอิทธิฤทธิ์เสด็จขึ้นไปในอากาศ พระเจ้าอาชาตศัตตุราชทรงเห็นเป็นอัศจรรย์ จึงทรงประดิษฐานพระศีลาในเงื้อมเขาที่สูง และทำแท่นบูชาไว้ข้างล่างสำหรับผู้ที่ต้องการมาทำการสักการบูชา
ต่อมาพระเถรเจ้า 3 องค์ มีนามว่า สีละวังโส เรวะโต และญานคัมภีระเถระ พากันไปนมัสการพระศีลาเจ้าที่เงื้อมเขา และขออาราธนาพระองค์เสด็จโปรดมหาชนในประเทศบ้านเมืองที่ไกลบ้าง พระเถระเจ้าทั้ง 3 องค์จึงขออนุญาตพระเจ้าอาชาตศัตตุราชนำพระศีลาไปยังเมืองหริภุญชัย เมื่อพระเถระเจ้าทั้ง 3 มาถึงเมืองนคร (ลำปาง) ก็อัญเชิญพระศีลาเจ้าประดิษฐานไว้ในเมืองนั้น เพื่อเป็นที่สักการบูชาของประชาชนชาวเมืองเป็นเวลาหลายสมัย
ในสมัยพระเจ้าติโลกราช ผู้ครองเมืองเชียงใหม่ มีรับสั่งให้ไปอาราธนาพระศีลาเจ้ามาประดิษฐานไว้ ณ เมืองเชียงใหม่ โดยประดิษฐานไว้ที่วัดป่าแดง วัดหมื่นสาร และวัดสวนดอกตามลำดับ ในปีมะแม จุลศักราช 837 (พ.ศ. 2019) ทรงอาราธนาพระศีลาเจ้ามาประดิษฐานในหอพระแก้ว ในพระราชวังของพระองค์ ครั้นถึงเทศกาลอันสมควรก็กระทำพิธีสักการบูชาสระสรงสมโภชพระแก้วและพระศีลาเจ้าเป็นงานประจำปี ถ้าปีใดบ้านเมืองแห้งแล้งฝนไม่ตกต้องตามฤดูกาล ก็ทรงให้จัดการทำพิธีขอฝน สระสรงองค์พระศีลาเจ้า เมื่อสิ้นรัชสมัยพระเจ้าติโลกราช พระราชบุตร พระราชนัดดาได้เสวยราชสมบัติ ก็ทรงดำเนินตามราชประเพณีสืบๆกันมา
ธานี เทือกสุบรรณ
นายธานี เทือกสุบรรณ สมาชิกสภาผู้แทนราษฎรจังหวัดสุราษฎร์ธานี สังกัดพรรคประชาธิปัตย์ และอดีตนายกองค์การบริหารส่วนจังหวัดสุราษฎร์ธานี
นายธานี เทือกสุบรรณ เกิดเมื่อวันที่ 28 กันยายน พ.ศ. 2499 มีชื่อเล่นว่า "เล็ก" เป็นบุตรของนายจรัส เทือกสุบรรณ กับนางละม้าย เทือกสุบรรณ มีพี่น้อง 7 คน ได้แก่ นายสุเทพ เทือกสุบรรณ นางศิริรัตน์กับนางรัชนี (เป็นคู่แฝด) นายเชน เทือกสุบรรณ นางจิราภรณ์ เทือกสุบรรณ นายธานี เทือกสุบรรณ และนางกิ่งกาญจน์ เทือกสุบรรณ
นายธานี สำเร็จการศึกษาระดับปริญญาตรี จากสถาบันราชภัฏสุราษฎร์ธานี และระดับปริญญาโท จากสถาบันบัณฑิตพัฒนบริหารศาสตร์ (นิด้า) วิทยาเขตสุราษฎร์ธานี
นายธานี เทือกสุบรรณ เคยทำงานการเมืองท้องถิ่น เป็นกำนันตำบลท่าสะท้อน อำเภอพุนพิน ในระหว่างปี พ.ศ. 2530 ถึง พ.ศ. 2543 เป็นที่รู้จักกันดีในชื่อ "กำนันเล็ก" ต่อมาได้รับเลือกตั้งเป็นนายกองค์การบริหารส่วนจังหวัดสุราษฎร์ธานี (อบจ.) ในปี พ.ศ. 2543-2552 จากนั้นได้เข้าสู่งานการเมืองระดับชาติ โดยได้รับเลือกตั้งเป็นสมาชิกสภาผู้แทนราษฎร จังหวัดสุราษฎร์ธานี ในการเลือกตั้งซ่อม พ.ศ. 2552 และได้รับเลือกตั้งอีกสมัยในการเลือกตั้ง พ.ศ. 2554
เจมส์ คอตแทก
เจมส์ คอตแทก () เกิดวันที่ 26 ธันวาคม 1962 ที่ลุยส์วิลล์ รัฐเคนทักกี เป็นมือกลองชาวอเมริกันของวงscorpions เขาได้เข้าร่วมวงเมื่อปี 1996 โดยก่อนหน้านั้น เขาเคยเป็นมือกลองของวง Buster Brown , Montrose, McAuley Schenker Group, Ashba และ Kottak
พ้อง ชีวานันท์
นายพ้อง ชีวานันท์ (เกิด 27 พฤษภาคม พ.ศ. 2490 - 12 มีนาคม พ.ศ. 2559) อดีตรัฐมนตรีช่วยว่าการกระทรวงคมนาคม อดีตที่ปรึกษารองนายกรัฐมนตรี และอดีต สมาชิกสภาผู้แทนราษฎรจังหวัดพระนครศรีอยุธยา 4 สมัย
พ้อง ชีวานันท์ เกิดเมื่อวันที่ 27 พฤษภาคม พ.ศ. 2490 เป็นบุตรของนายศุลี และนางมาลี ชีวานันท์ มีพี่น้อง 5 คน สำเร็จการศึกษาระดับปริญญาตรี คณะวิศวกรรมศาสตร์ จุฬาลงกรณ์มหาวิทยาลัย และปริญญาโท บริหารวิศวกรรมศาสตร์ มหาวิทยาลัยมิสซูรี สหรัฐอเมริกา สมรสกับนางนพพร มีบุตรธิดา 2 คน
พ้อง ชีวานันท์ เสียชีวิตด้วยโรคมะเร็งลำไส้ ที่โรงพยาบาลจุฬาลงกรณ์ เมื่อวันที่ 12 มีนาคม 2559 สิริอายุรวม 68 ปี โดยคนสนิทของ นายพ้อง เปิดเผยว่า ก่อนหน้าที่จะเสียชีวิต นายพ้อง ได้ใช้ชีวิตอยู่ที่กรุงเทพมหานคร เนื่องจากต้องเข้ารักษาตัวที่ โรงพยาบาลจุฬาลงกรณ์ หลังเข้าพักรักษาตัวเป็นเวลาเกือบ 3 สัปดาห์ จึงเสียชีวิตด้วยอาการสงบ
พ้องเป็นเพื่อนของนายมนตรี พงษ์พานิช อดีตหัวหน้าพรรคกิจสังคม เมื่อนายมนตรีเข้าสู่การเมืองจนกระทั่งเป็นรัฐมนตรี จึงนำนายพ้องมาช่วยงานด้วย เริ่มตั้งแต่เป็นที่ปรึกษารัฐมนตรีว่าการกระทรวงคมนาคม ในปี พ.ศ. 2525 และครั้งสุดท้ายเป็นที่ปรึกษารัฐมนตรีว่าการกระทรวงอุตสาหกรรมให้กับนายสมศักดิ์ เทพสุทิน ซึ่งขณะนั้นเป็นรัฐมนตรีในโควตาพรรคกิจสังคม
หลังจากนายมนตรีวางมือทางการเมือง นายพ้องจึงถอยจากวงการการเมืองไประยะหนึ่ง ก่อนที่ในปี พ.ศ. 2544 จะกลับมาอีกครั้งในฐานะผู้สมัครสมาชิกสภาผู้แทนราษฎรจังหวัดพระนครศรีอยุธยา ในสังกัดพรรคไทยรักไทย และได้รับการเลือกตั้งติดต่อกันมารวม 4 ครั้ง
ในเดือนมิถุนายน พ.ศ. 2556 เขาได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงคมนาคม ในรัฐบาลนางสาวยิ่งลักษณ์ ชินวัตร
พ้อง ชีวานันท์ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
พระเสกรวงข้าว
พระเสกรวงข้าว หรือ พระปางทรมานข้าว สร้างในสมัยรัชกาลพระบาทสมเด็จพระนั่งเกล้าเจ้าอยู่หัว เป็นพระพุทธรูปศิลปะแบบรัตนโกสินทร์ แกะสลักจากศิลาสีแดง สูงเฉพาะองค์พระ 8.70 ซม. สูงจากฐานถึงยอดฉัตร 27.50 ซม. ฉัตรและฐานเป็นทองคำลงยาราชาวดี ประดับพลอย เป็นพระพุทธรูปสำคัญที่อัญเชิญไปตั้งในการพระราชพิธีแรกนา ปัจจุบันประดิษฐานภายในหอพระสุราลัยพิมาน ในหมู่พระมหามณเฑียร
พระเสกรวงข้าว เป็นพระพุทธรูปประทับนั่งแบบวีราสนะ แสดงภูมิสปรรศมุทราด้วยพระหัตถ์ซ้ายวางหงายบนพระเพลา และพระหัตถ์ขวาคว่ำบริเวณกึ่งกลางพระชงฆ์ขวา พระพุทธรูปมีพระพักตร์ค่อนข้างกลม พระโขนงโก่ง พระเนตรเหลือบต่ำ พระนาสิกโด่ง พระโอษฐ์เรียว และพระกรรณยาวจรดพระอังสา พระเศียรประกอบด้วยพระเกตุมาลา และมีรัศมีรูปแหลม โดยปราศจากขมวดพระเกศา หรือเม็ดพระศก องค์พระพุทธรูปครองอุตราสงค์ห่มเฉียงเรียบ ไม่มีริ้ว เปิดพระอังสาขวามีสังฆาฎิพาดบนพระอังสาซ้ายห้อยยาวลงมาจรดพระนาภี ปลายตัดเป็นเส้นตรง
พระพุทธรูปประทับนั่งเหนือปัทมสน์ประกอบด้วยกลีบบัวซ้อนกันเหนือฐานแข้งสิงห์ โดยมีผ้าทิพย์ห้อยทางเบื้องหน้า องค์พระพุทธรูปมีฉัตรทองคำ ลายฉลุ 3 ชั้น ลงยาราชาวดีกางกั้นอยู่เบื้องบน
พระเสกรวงข้าว สร้างในสมัยรัชกาลพระบาทสมเด็จพระนั่งเกล้าเจ้าอยู่หัว คู่กับพระทรมานมิจฉาทิฐิ ซึ่งรูปแบบของศิลปะสะท้อนให้เห็นค่านิยมร่วมสมัยจากจีน ซึ่งนิยมสร้างประติมากรรมขนาดเล็กด้วยอัญมณี เช่น ทิวทัศน์เกาะเพ็งไหล ซึ่งเป็นดินแดนอมตะของเหล่าเซียน ตามความตอนหนึ่งที่พระบาทสมเด็จพระจุลจอมเกล้าเจ้าอยู่หัว มีพระราชอรรถาธิบายถึงงานประติมากรรมทั้งสองชิ้นนี้ว่า
พระเสกรวงข้าว เป็นพระพุทธรูปสำคัญที่อัญเชิญไปตั้งในการพระราชพิธีแรกนา ปัจจุบันประดิษฐานภายในหอพระสุราลัยพิมาน ในหมู่พระมหามณเฑียร
ยูเอฟโอ (วงดนตรี)
ยูเอฟโอ () เป็นวงดนตรีฮาร์ดร็อกของประเทศอังกฤษ ก่อตั้งขึ้นเมื่อปี 1969 เป็นวงประเภทระหว่างเฮฟวี่เมทัลกับ New Wave of British Heavy Metal วงยูเอฟโอถูกจัดอันดับจาก VH1 ให้อยู่ในอันดับที่ 84 ใน 100 วงฮาร์ดร็อคที่ยิ่งใหญ่ที่สุด สมาชิกวงมี Phil Mogg เป็นนักร้องนำ Mick Bolton เป็นมือกีตาร์ Pete Way เป็นมือเบส  Andy Parker เป็นมือกลอง
ในปี ค.ศ. 1974 Mick Bolton ออกจากวงไป และแทนที่ด้วย Michael Schenker จากวง Scorpions เพราะ Mick Bolton ทำหนังสือเดินทางหายในการทัวร์ที่เยอรมัน
ยูเอฟโอ มีเพลงฮิตได้แก่ "Rock Bottom" และ " High Flyer" เป็นต้น
รัฐธรรมนูญอิตาลี
รัฐธรรมนูญแห่งสาธารณรัฐอิตาลี ผ่านความเห็นชอบจากสภาร่างรัฐธรรมนูญเมื่อวันที่ 22 ธันวาคม ค.ศ. 1947 โดยมีเสียงเห็นชอบ 453 เสียง และคัดค้าน 62 เสียง ตัวบทกฎหมาย ซึ่งมีการแก้ไขแล้ว 13 ครั้ง ได้รับการประกาศในราชกิจจานุเบกษาเล่มพิเศษฉบับที่ 298 วันที่ 27 ธันวาคม ค.ศ. 1947 สภาร่างรัฐธรรมนูญได้รับเลือกตั้งมาโดยสิทธิออกเสียงเลือกตั้งทั่วไปเมื่อวันที่ 2 มิถุนายน ค.ศ. 1946 ขณะเดียวกับการลงประชามติว่าด้วยการสละราชสมบัติของพระมหากษัตริย์ รัฐธรรมนูญมีผลใช้บังคับเมื่อวันที่ 1 มกราคม ค.ศ. 1948
รัฐธรรมนูญอิตาลียาว 139 มาตรา (มี 4 มาตราที่ถูกยกเลิกไปภายหลัง) และจำแนกได้เป็นสามส่วนหลัก คือ หลักการพื้นฐาน (มาตรา 1-12), ส่วนแรก ว่าด้วยสิทธิและหน้าที่ของพลเมือง (มาตรา 13-54), และสามที่สอง ว่าด้วยการจัดระเบียบสาธารณรัฐ (55-139) ตามด้วยบทบัญญัติเฉพาะกาลและบทบัญญัติสุดท้าย 18 ข้อ
เร อาโออิ
เร อาโออิ (; 13 ธันวาคม ค.ศ. 1988 — ) เป็นทั้งนางแบบ และเป็นนักแสดงภาพยนตร์เอวีชาวญี่ปุ่นที่มีชื่อเสียง ซึ่งได้รับการกล่าวขานถึงผ่านสื่อต่าง ๆ หลายแห่ง เธอเป็นนักแสดงในสังกัดที-พาวเวอร์
เรย์ อะโออิ เกิดที่กรุงโตเกียว ประเทศญี่ปุ่น วันที่ 21 ธันวาคม ค.ศ. 2008 ได้รับการเปิดตัวโดยค่าย h.m.p ในผลงานชุด "ฮันนี่ บันนี่ อาโออิ เร" จากนั้น ในเดือนกรกฎาคม ค.ศ. 2009 ได้ย้ายไปอยู่ค่ายอาราชิโอโยบุซูเปอร์เกิร์ล และตั้งแต่เดือนมีนาคม ค.ศ. 2010 การร่วมงานทางรีริสได้ยุติลง
สุรศักดิ์ พันธ์เจริญวรกุล
นายสุรศักดิ์ พันธ์เจริญวรกุล (เกิด 2 กันยายน พ.ศ. 2519) สมาชิกสภาผู้แทนราษฎรจังหวัดพระนครศรีอยุธยา เขต 3 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคภูมิใจไทย
สุรศักดิ์ พันธ์เจริญวรกุล เกิดเมื่อวันที่ 2 กันยายน พ.ศ. 2519 เป็นบุตรของนายวีระชัยและนางสมทรง พันธ์เจริญวรกุล นายก อบจ. พระนครศรีอยุธยา มีพี่น้อง 5 คน อาทินางสมศรี ต้นจรารักษ์ นายกเทศมนตรีตำบลลำตาเสา, นางสาวสุวิมล พันธ์เจริญวรกุล อดีต ส.ส. พระนครศรีอยุธยา พรรคไทยรักไทย และนางสาวนภัสวรรณ พันธ์เจริญวรกุล ภรรยาร้อยโทปรีชาพล พงษ์พานิช
จบการศึกษามัธยมศึกษาตอนปลาย จากโรงเรียนอำนวยศิลป์ พระนคร
สำเร็จการศึกษาปริญญาตรี บริหารธุรกิจ มหาวิทยาลัยรังสิต ปัจจุบันมีสถานะโสด
อดีตเป็นสมาชิกองค์การบริหารส่วนจังหวัดพระนครศรีอยุธยา ลงสมัครสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคพลังประชาชน แทนนางสาวสุวิมล พี่สาว ซึ่งเป็นอดีต ส.ส. พรรคไทยรักไทย ที่ถอยจากวงการ
สุรศักดิ์ พันธ์เจริญวรกุล ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
องอาจ วชิรพงศ์
นายองอาจ วชิรพงศ์ (เกิด 6 มีนาคม พ.ศ. 2486) สมาชิกสภาผู้แทนราษฎรจังหวัดพระนครศรีอยุธยา เขต 5 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
องอาจ วชิรพงศ์ เกิดเมื่อวันที่ 6 มีนาคม พ.ศ. 2486 เป็นบุตรของนายตู๋ แซ่ตั้ง และนางม่วย แซ่ลี้ มีพี่น้อง 12 คน สำเร็จการศึกษาระดับปริญญาตรี จากมหาวิทยาลัยเกริก สมรสกับนางพิมพ์ใจ มีบุตร 6 คน
องอาจ วชิรพงศ์ อยู่ในวงการเมืองท้องถิ่น อดีตเป็น ส.อบจ. 4 สมัย, รองนายก อบจ. 3 ครั้ง ต่อมาขึ้นมาทำงานการเมืองระดับชาติ ในการเลือกตั้งซ่อมปลายปี พ.ศ. 2553 ลงสมัครรับเลือกตั้ง ส.ส. ในนามพรรคเพื่อไทย แต่พ่ายให้กับนายเกื้อกูล ด่านชัยวิจิตร จากพรรคชาติไทยพัฒนา
ต่อมาในการเลือกตั้งทั่วไปในปี พ.ศ. 2554 ลงสมัครสมาชิกสภาผู้แทนราษฎรในนามพรรคเพื่อไทยอีกครั้ง และได้รับการเลือกตั้งเป็นครั้งแรก
องอาจ วชิรพงศ์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ดีเอ็นเอพอลิเมอเรส
ดีเอ็นเอพอลิเมอเรส () เป็นเอนไซม์ที่ทำงานระหว่างการสร้างดีเอ็นเอสายใหม่ในการจำลองตัวเองของดีเอ็นเอโดยจำเป็นต้องใช้แม่แบบ (Template) โดยดีเอ็นเอพอลิเมอเรสจะเติมเบสตัวใหม่ที่เป็นเบสคู่สมของแม่แบบเสมอ และไพรเมอร์ (Primer) ซึ่งเป็นลำดับนิวคลีโอไทด์สายสั้นๆ ที่เข้าคู่กับแม่แบบได้ และสามารถเติมนิวคลีโอไทด์ตัวใหม่เข้าที่ปลาย 3′ ได้ คุณสมบัติที่สำคัญของดีเอ็นเอพอลิเมอเรส คือ 5′-3′ พอลิเมอเรส (สร้างสายโพลีนิวคลีโอไทป์ใหม่จาก 5′ ไป 3′) และ 3′-5′ เอกโซนิวคลีเอส (ตัดสายโพลีนิวคลีโอไทป์จาก 3′ ไป 5′) ซึ่งคุณสมบัตินี้เป็นคุณสมบัติที่ใช้ตรวจสอบความผิดพลาดของการจำลองตัวเองของดีเอ็นเอได้ มีหลายชนิด
คราวเดดเฮาส์
คราวเดดเฮาส์ () เป็นวงร็อกก่อตั้งในเมืองเมลเบิร์น ประเทศออสเตรเลีย และ นำโดยนักร้องนิวซีแลนด์ นีล ฟินน์ ฟินน์เป็นนักแต่งเพลงหลักและอำนวยการสร้างสรรค์ของวง มีสมาชิกหลายเชื้อชาติกระกอบด้วยสมาชิกจากนิวซีแลนด์ (ทิม ฟินน์ พี่ชายของเนลล์ และ เอ็ดดี้ เรย์เนอร์) ออสเตรเลีย (พอล เฮสเตอร์, นิก ซีมัวร์, ปีเตอร์ โจนส์ และ เครก ฮูเปอร์) และ อเมริกา (มาร์ก ฮาร์ต, และ แมทท์ เชอร์ร็อด) คราวเดดเฮาส์ มักจะถูกเรียกว่า"เดอะ โครว์ดี้ส" โดย แฟน ๆ ของออสเตรเลีย
ก็อดเบล็สอาวร์โฮมแลนด์กานา
ก็อดเบล็สอาวร์โฮมแลนด์กานา ( – พระเจ้าประทานพรแก่มาตุภูมิของเรา, กานา) เป็นเพลงชาติของกานา. ประพันธ์บทเนื้อร้อง และ เรียบเรียงทำนอง โดยฟิลลิปส์ เกฮ์โฮส์ และ ได้ประกาศใช้อย่างเป็นทางการพร้อมกับธงชาติ เมื่อวันที่ 6 มีนาคม พ.ศ. 2500 หลังจากกานาได้รับเอกราชจากสหราชอาณาจักร.
ทั้งนี้ทำนองเพลงชาติที่ ฟิลลิปส์ เกฮ์โฮส์ เป็นผู้เรียบเรียงไม่ได้มีความเกี่ยวข้องในเนื้อร้องฉบับปัจจุบัน.
มิเชล กวาเม่ กอบด์โซ, ภายหลังได้เป็นศาสตราจารย์ทางวิทยาศาสตร์ แต่ทว่ารัฐบาลกานาต้องการหาหลักฐานยืนยันได้ว่า เนื้อร้องที่เธอประพันธ์ได้รับการรับรองให้ใช้เป็นเพลงชาติในช่วงปี พ.ศ. 2513 ซึ่งก่อนหน้านั้นมิได้รับการยอมรับข้อเท็จจริง อันมีสาเหตุมาจากสถานการณ์การเมืองมีความผันผวนจากรัฐประหารดังกล่าว.
ข้อความที่เธอได้ส่งถึงส่วนราชการต่างๆ ได้มีการปรึกษาหารือในเรื่องการบรรเลงเพลงชาติผ่านทางบรรษัทการกระจายเสียงแห่งกานา Ghana Broadcasting Corporation:GBC (Uniiq Fm programme ‘PTGlive’ เมื่อวันที่ 9 มีนาคม พ.ศ. 2551.)
เนื้อร้องเพิ่มเติมได้ประพันธ์ขึ้นภายหลังจากรัฐประหาร เมื่อปี พ.ศ. 2509. ฟิลลิปส์ เกฮ์โฮส์ ได้ประพันธ์บทร้องดังกล่าว ในช่วงระยะเวลาต่อมา
เนื้อร้องฉบับปัจจุบัน ประกาศใช้เมื่อปี พ.ศ. 2513 ประพันธ์โดย มิเชล กวาเม่ กอบด์โซ เป็นนักเรียนที่ชนะการประกวดบทร้องของเพลงชาติ.
การบรรเลงเพลงชาติกานาสามารถทำในพิธีการต่างๆ เช่น, การกล่าวสุนทรพจน์ของประธานาธิบดี, ก่อนการแข่งขันกีฬา หรือ การมอบเหรียญรางวัล และ การเข้าแถวทำพิธีหน้าเสาธงก่อนเข้าเรียน จะมีการกล่าวคำปฏิญาณ คำปฏิญาณแห่งกานา ใช้ในพิธี(กล่าวสาบาญตน) ภายหลังการรรเลงเพลงชาติ
ช่อฟ้า เหล่าอารยะ
ช่อฟ้า เหล่าอารยะ (สกุลเดิม : เกตุเรืองโรจน์) หรือชื่อเล่นว่า ปูน เกิดเมื่อ 20 มิถุนายน พ.ศ. 2529 ผู้ประกาศข่าวทางสถานีโทรทัศน์สีกองทัพบกช่อง 7
ช่อฟ้า เกิดในประเทศไทย เมื่อ 20 มิถุนายน พ.ศ. 2529 เข้าศึกษาระดับประถมศึกษา โรงเรียนสันติสุขวิทยา ระดับมัธยมศึกษา โรงเรียนสตรีวิทยา 2 จากนั้นจึงเข้าศึกษาระดับอุดมศึกษาถึง 2 แห่งได้เวลาเดียวกัน ได้แก่ คณะอักษรศาสตร์ จุฬาลงกรณ์มหาวิทยาลัย (ได้รับผลการเรียนเกียรตินิยมอันดับ 1) และสาขาวิชาการจัดการ มหาวิทยาลัยสุโขทัยธรรมาธิราช ต่อมาได้เข้าสู่งานสายของผู้ประกาศข่าว จากโครงการสรรหาผู้ประกาศข่าวหน้าใหม่ช่อง 7 สี ซึ่งจัดขึ้นโดยฝ่ายข่าว ช่อง 7 สี และสามารถผ่านคัดเลือก จนได้เป็นผู้ประกาศข่าวทางช่อง 7 สี โดยดำเนินรายการเช้าข่าว 7 สี, รายการเด็ดข่าวเด็ด, รายการอุณหภูมิโลก, เหยี่ยวข่าว 7สี, สนามข่าวออนไลน์, เคาะข่าววันหยุด และรายการข่าวภาคเที่ยง 7 สี ตามลำดับ ปัจจุบัน ช่อฟ้า ได้สำเร็จการศึกษาปริญญาโท คณะนิเทศศาสตร์ สาขาวาทวิทยา ภาควิชาวาทวิทยาและสื่อสารการแสดง จุฬาลงกรณ์มหาวิทยาลัย และเป็นผู้ประกาศข่าวทางช่อง 7 สี ชีวิตครอบครัว สมรสกับนายพชร เหล่าอารยะ (ตุลาคม พ.ศ. 2556) มีบุตร-ธิดา 1 คน และได้เปลี่ยนนามสกุลจาก เกตุเรืองโรจน์ เป็น เหล่าอารยะ จนถึงปัจจุบัน
เทศบาลตำบลกองควาย
เทศบาลตำบลกองควาย เป็นองค์กรปกครองส่วนท้องถิ่นประเภทเทศบาลตำบล ตั้งอยู่ในเขตอำเภอเมืองน่าน จังหวัดน่าน มีพื้นที่ครอบคลุมตำบลกองควายทั้งตำบล
ในระหว่างสงครามโลกครั้งที่ 2 ราวปี พ.ศ. 2486 ได้ถูกยุบเข้ากับตำบลดู่ใต้เพื่อความสะดวกในการปกครอง ภายหลังสงครามโลกครั้งที่ 2 ยุติลง ตำบลกองควายจึงแยกออกจากตำบลดู่ใต้อีกครั้ง
ต่อมาในปี พ.ศ. 2537 ได้จัดตั้งการปกครองตำบลเป็น สภาตำบลกองควาย และยกฐานะเป็น องค์การบริหารส่วนตำบลกองควาย เมื่อ พ.ศ. 2539 จนกระทั่งเมื่อวันที่ 30 พฤศจิกายน พ.ศ. 2554 ได้มีประกาศกระทรวงมหาดไทยให้ยกฐานะขึ้นเป็น เทศบาลตำบลกองควาย จนถึงปัจจุบันhttp://www.ratchakitcha.soc.go.th/DATA/PDF/2554/E/154/17.PDF
เทศบาลตำบลกองควายมีพื้นที่ 22 ตารางกิโลเมตร หรือ 13,750 ไร่ ประกอบด้วย 1 ตำบล คือ ตำบลกองควาย จำนวน 12 หมู่บ้าน ดังนี้
จำนวนประชาชนในเขตเทศบาลตำบลกองควาย ณ เดือนธันวาคม พ.ศ. 2553 มีจำนวน 5,549 คน แยกเป็นชาย 2,739 คน หญิง 2,810 คน ความหนาแน่นของประชากร 252 คนต่อตารางกิโลเมตร จำนวนครัวเรือน 1,799 หลังคาเรือน
การคมนาคมทางบกมีถนนสายสำคัญ คือ ทางหลวงแผ่นดินหมายเลข 101 และถนนภายในหมู่บ้านต่างๆ
สถานศึกษาในเขตเทศบาลตำบลกองควาย มีดังนี้มีโรงพยาบาลส่งเสริมสุขภาพตำบล (รพ.สต.) จำนวน 2 แห่ง คือ รพ.สต.กองควาย บ้านดอนนำครก และ รพ.สต.กองควาย บ้านน้ำครกใหม่
วัดเกษมสุทธาราม
วัดเกษมสุทธาราม หรือ วัดท่าขาม ตั้งอยู่ที่ ตำบลท่าคอย อำเภอท่ายาง จังหวัดเพชรบุรี
ตั้งแต่เริ่มก่อสร้าง จนถึงปัจจุบัน ในการก่อสร้างวัดเกษมสุทธาราม เริ่มเมื่อปี พ.ศ. 2484 โดยชาวบ้านในระแวกใกล้เคียง บ้านท่าขาม บ้านท่าต้นโพธิ์ บ้านวังขุนด่าน บ้านคอละออม ได้ทำการปลูกสร้างที่พักสงฆ์พออยู่อาศัย ชั่วคราวก่อน ต่อมาได้ทำการก่อสร้างกุฏิให้ถาวรขึ้นตามลำดับ และมีพระจำพรรษาอยู่หลายรูป ซึ่งมีพระทองใบ เป็นหัวหน้าที่พักสงฆ์ อยู่จำพรรษาได้ 2 พรรษา ต่อมาโดยมีนายเกตุ อ่วมศิริ และกรรมการของวัด ได้
ไปนิมนต์พระอธิการชิน พุทฺธสโร ซึ่งอยู่วัดโตนดหลวง มาเป็นเจ้าอาวาสเมื่อปี พ.ศ. 2487
ทำการก่อสร้างกุฏิ เมื่อปีพ.ศ. 2489
หลังจากหลวงพ่อชินมาอยู่แล้ว นายเกตุ อ่วมศิริ ซึ่งเป็นเจ้าของที่ดินในขณะนั้น ได้ถวายที่ดินโอนให้เป็นกรรมสิทธิ์ของวัด เมื่อ พ.ศ. 2499
และทำเรื่องขอสร้างวัด ได้รับอนุญาตให้เป็นวัด เมื่อปี พ.ศ. 2500
และปิดทองผูกพัทธสีมา เมื่อปี พ.ศ. 2502
หลวงพ่อชิน อยู่จำพรรษาได้ประมาณ 18 พรรษา และมรณภาพ เมื่อวันที่ 7 มกราคม พ.ศ. 2505 โดยมีอายุ 53 ปี พรรษา 33 เป็นเจ้าอาวาสอยู่ที่วัดเกษมสุทธาราม 18 พรรษา
ต่อมาเมื่อเจ้าอาวาสว่างลง คณะกรรมการวัด และชาวบ้านได้พร้อมใจกันกับเจ้าคณะอำเภอท่ายาง ได้ตั้งพระภิกษุเทื้อน ซึ่งเป็นพระลูกวัดอยู่ในขณะนั้น เป็นเจ้าอาวาส และได้เป็นเจ้าอาวาสจนถึง พ.ศ. 2515 พระอธิการเทื้อนก็ได้ลาสิกขาออกไป เจ้าคณะอำเภอ และ ชาวบ้าน ได้พร้อมใจกันตั้ง
พระภิกษุปลด ขันธิโก ซึ่งเป็นพระลูกวัดอยู่ในขณะนั้นเป็นเจ้าอาวาส ได้เป็นเจ้าอาวาสมาจนได้พระครูชั้นโท ในพระราชทินนามว่า (พระครูขันติวัชรคุณ) และได้ลาสิกขาเมื่อปี พ.ศ. 2540
ต่อจากนั้นชาวบ้านก็ได้พร้อมใจกันไปรับ
พระไพโรจน์ จิรวิโรจโน และได้รับการแต่งตั้งเป็นเจ้าอาวาสเมื่อปี พ.ศ. 2540 จนถึงปัจจุบัน และได้รับพระราชทานสมณศักดิ์ที่ พระครูประสิทธิ์พัชรสารเมื่อวันที่ 5 ธันวาคม พ.ศ. 2545
โรงเรียนวัดท่าขาม (สะเทื้อนราษฎร์อุปถัมภ์)
ผึ้งราชินี
ผึ้งราชินี หรือ ผึ้งนางพญา (Patrickus Merriganicus) โดยปกติจะใช้อ้างถึงผึ้งเพศเมียวัยเติบโตเต็มวัยที่อาศัยอยู่กับฝูงผึ้งโพรงหรือรังผึ้ง มันมักเป็นแม่ของเหล่าผึ้งเกือบทั้งหมดที่มีอยู่ในรัง ตัว "ราชินี" มีพัฒนาการมาจากหนอน ที่ได้รับเลือกโดยผึ้งงาน และให้อาหารเป็นพิเศษเพื่อการเจริญพันธุ์ โดยปกติแล้วจะมีผึ้งราชินีที่ได้รับการผสมพันธุ์แล้วอยู่เพียงตัวเดียวในรัง
คำว่า "ผึ้งราชินี" สามารถใช้โดยทั่วไปกับผึ้งในวัยเจริญพันธุ์ที่โดดเด่นของสปีชีส์ผึ้งในระบบสังคมแบบพึ่งพาอาศัยมากกว่าผึ้งโพรงธรรมดา
เหยี่ยวกิ้งก่าสีดำ
เหยี่ยวกิ้งก่าสีดำ () เป็นนกล่าเหยื่อขนาดเล็กพบตามป่าในเอเชียใต้และเอเชียตะวันออกเฉียงใต้ ประชากรโดยมากเป็นนกอพยพ เช่น ประชากรในประเทศอินเดียจะอพยพหนีหนาวไปตอนใต้ของประเทศและประเทศศรีลังกา ในประเทศไทยพบอพยพเพียงที่เดียว คือ เขาดินสอ ตำบลบางสน อำเภอปะทิว จังหวัดชุมพร
เหยี่ยวกิ้งก่าสีดำเป็นเหยี่ยวขนาดเล็ก หัว คาง ใต้คอ ปีก หลัง ตะโพก ขนคลุมบนโคนหางและใต้โคนหาง รวมทั้งขนหางสีดำ หน้าอกตอนบนมีแถบกว้างสีขาวและมีแถบสีดำพาดเป็นแนวขวางต่อลงไปยังอกตอนล่าง จากอกถึงท้องมีลายพาดขวางสีน้ำตาลอมแดงสลับสีขาวเรียงเป็นแถวลงมา ปีกสีดำมีลายจุดสีขาวและน้ำตาลแดงแต้มไว้ห่างๆ และที่หัวมีขนตั้งขึ้นไปเป็นลักษณะหงอน ทั้งสองเพศมีลักษณะคล้ายคลึงกัน
เหยี่ยวค้างคาว
เหยี่ยวค้างคาว (Bat Hawk) เป็นนกล่าเหยื่อขนาดกลาง พบในแอฟริกาและเอเชียใต้ถึงเกาะนิวกินี ในประเทศไทยมีกระจายพันทางตอนใต้ของเทือกเขาตะนาวศรี และภาคใต้ ชื่อนั้นมาจากอาหารที่กินคือค้างคาว
เหยี่ยวค้างคาวเป็นนกล่าเหยื่อขนาดกลาง รูปร่างเพียว ยาวประมาณ 45 ซม. ปีกยาว 36.0 - 41.2 ซม. ปลายปีกแหลม หางสั้น ปลายหางตัด ขาและนิ้วสีเทา ปากสีดำ เมื่อโตเต็มวัยมีสีน้ำตาลเข้มและดำ มีสีขาวที่คอและท้อง มีลายขาวเหนือตาและใต้ตาแต่ละข้าง นกวัยอ่อนสีน้ำตาลมีลายจุดสีดำกระจายทั่วไป ด้านล่างมีขนสีขาวมากกว่าตัวเต็มวัย
ฮาวา นากีลา
ฮาวา นากีลา () เป็นเพลงพื้นเมืองภาษาฮีบรู นิยมใช้ร้องและบรรเลงในงานแต่งงาน และในเทศกาลบาร์มิตซาร์ของชาวยิว
เพลงนี้นำทำนองมาจากเพลงเต้นรำพื้นเมือง แถบแคว้นบูโควีนาทางตะวันออกของยูเครน ส่วนคำร้องแต่งโดย Abraham Zevi Idelsohn เมื่อปี ค.ศ. 1918 ในการฉลองที่กองทัพอังกฤษชนะการรบที่ปาเลสไตน์ในระหว่างสงครามโลกครั้งที่หนึ่ง เพลงนี้ได้รับความนิยมในวงกว้างจากผลงานบันทึกเสียงของแฮรี เบลาฟอนเท ในปี ค.ศ. 1959 จนกลายเป็นเพลงประจำตัว ที่เบลาฟอนเทใช้ในการแสดงคอนเสิร์ตทุกครั้ง
ดาฮิล ซา โย
ดาฮิล ซา โย () เป็นเพลงรักที่แต่งโดย มิเกล เวลาร์ด จูเนียร์ ประกอบภาพยนตร์ฟิลิปปินส์เรื่อง "Bituing Marikit" ที่แสดงนำและขับร้องเพลงต้นฉบับภาษาตากาล็อกโดย โรเกลิโอ เดอ ลา โรซา ในปี ค.ศ. 1938 เพลงนี้ได้รับความนิยมเป็นอย่างสูง โดยเฉพาะในหมู่ชาวฟิลิปปินส์โพ้นทะเลในสหรัฐอเมริกา มีผู้แต่งคำร้องภาษาอังกฤษใช้ชื่อว่า "ฺBecause of You" ในปี ค.ศ. 1964 และแปลเป็นภาษา่อื่นอีกหลายภาษา
นักร้องที่มีชื่อเสียงที่เคยขับร้องเพลงนี้ เช่น แนท คิง โคล และดิเล็ตเตอร์เมน
อานัก
อานัก ( แปลว่า เด็กน้อย) เป็นเพลงฟิลิปปินส์แต่งโดยเฟรดดี อากีลาร์ เป็นเพลงชนะเลิศการประกวดการแต่งเพลง Metropop Music Festival ครั้งที่ 1 ที่กรุงมะนิลา เมื่อปี ค.ศ. 1977
คำร้องกล่าวถึงความรักของพ่อลูก โดยผู้แต่งนำมาจากประสบการณ์ส่วนตัวที่ขัดแย้งกับบิดา จนต้องออกจากบ้านทั้งที่ยังมีความอาลัยผูกพันถึงกัน เพลงนี้ได้รับการแปลคำร้องเป็นภาษาต่างๆ กว่า 26 ภาษา รวมทั้งแปลงเป็นภาษาไทย ชื่อเพลง ลุงขี้เมา โดยคาราบาว ในปี พ.ศ. 2524 และขับร้องโดยคณะคริสตัล (เทอรี กับ ยอลลี) ในปี พ.ศ. 2527
การแสดงออกร่วมกันของยีน
การแสดงออกร่วมกันของยีน (Co-dominant) คือลักษณะเด่นที่แสดงออกร่วมกัน เกิดจากอัลลีลเด่นอยู่ร่วมกันแล้วข่มกันไม่ได้ ตัวอย่างเช่น หมู่เลือด AB มีจีโนไทป์เป็นI I องค์ประกอบของBeta-globin ในฮีโมโกลบิน ที่มีฟีโนไทป์ได้สามแบบ คือ Hb/Hb Hb/Hb และ Hb/Hb หรือดอกไม้ที่เป็นดอกด่างคือมีสองสีในกลีบเดียวกัน ในระดับอณูชีววิทยา ปรากฏการณ์นี้เกิดจากการที่ยีนทั้งสองสามารถเกิดทรานสคริปชันได้ RNA พร้อมๆกัน
ราซาซายัง
ราซาซายัง () ในอินโดนีเซียใช้ชื่อว่า ราซาซายาเง () เป็นเพลงพื้นเมืองมลายูที่นิยมขับร้องในประเทศมาเลเซีย ประเทศอินโดนีเซีย และประเทศสิงคโปร์ คำร้องนำมาจากบทกวีพื้นบ้านปันตุน
ทั้งมาเลเซียและอินโดนีเซียต่างอ้างว่าเพลงราซาซายังเป็นมรดกทางวัฒนธรรมของตน จึงก่อให้เกิดข้อโต้แย้งกันอยู่เสมอ โดยฝ่ายอินโดนีเซียกล่าวอ้างว่าเป็นเพลงพื้นเมืองของหมู่เกาะโมลุกกะ เมื่อ ค.ศ. 2007 คณะกรรมการส่งเสริมการท่องเที่ยวมาเลเซียได้ใช้เพลงนี้ประกอบภาพยนตร์โฆษณาส่งเสริมการท่องเที่ยว และถูกกระทรวงการท่องเที่ยวของอินโดนีเซียโต้แย้ง ปัจจุบันได้มีการประนีประนอม โดยระบุว่าเพลงนี้เป็นส่วนหนึ่งของวัฒนธรรมภูมิภาคมลายู (Nusantara)